Suiza italiana

La Suiza italiana (en italiano: Svizzera Italiana; en alemán: Italienische Schweiz; en francés: Suisse italienne; en rumanche: Svizra Italiana), u Lombardia suiza, ye lo conchunto de rechions de Suiza en que ye prevalent l'idioma italiano, en diglosia con as variants locals d'a luenga lombarda, y comprende:
 lo cantón d'o Tesino, que constituye lo solo cantón suizo en o cual l'idioma italiano ye la exclusiva luenga oficial (fueras d'o chicot enclau chermanofono de Bosco-Gurin poblato per unas centenas de valsers); las variants d'o lombardo que se charran en o Cantón son lo dialecto ticinés (en Sopraceneri) y lo dialecto comasco (en Sottoceneri).
 parti d'o Cantón d'os Grisons, an l'italiano ye un d'os tres idiomas oficials de conchunta con l'alemán y lo rumanche. Lo Grisons italiano incluye las rechions de Moesa (a l'ueste) y Bernina (este), lo municipio de Bregaglia en a Rechión de Maloja y, dica 2005, l'antigo municipio de Bivio, agora parte d'o municipio de Surses, en a Rechión de Viamala. Las variedaz lombardas que se charran en o Cantón son lo dialecto ticinés y las definitas como alpinas (en as vals Bregaglia, Poschiavo y en a Rechión de Moesa en a Val de Calanca).

Encara que la Suiza italiana sía la sola rechión de Suiza en a cual la luenga italiana ye mayoritaria, son numerosos los ciudadans que lo usan tamién difuera d'os cantones dinantes mencionatos. En efecto, i hai mes italianofablants en a Suiza alemana y en a romanda que los que i hai en a italiana. En tota la Republica Helvetica son aproximadament 1.300.000 los ciudadans que lo charran a diario, ye decir lo 15,4% d'a población, a los cuals s'anyaden aproximadament dos millons de personas que en tienen una conoixencia mes u menos elevata.

Lo termin "Suiza italiana" no tiene garra reconoixencia oficial, ya que la Confederación Suiza reconoixe como ents constitutivos d'a mesma a los cantons, que las suyas buegas politicas no coinciden con as buegas lingüisticas.

 Referencias 

Categoría:Suiza
Categoría:Idioma italiano